รัฐบาลไทย-ข่าวทำเนียบรัฐบาล-"ครองตน ครองคน ครองงาน" ปมท.ประชุมผู้ว่าฯ ขับเคลื่อนนโยบายรัฐบาลและภารกิจสำคัญ ย้ำคนมหาดไทยต้อง "ครองใจประชาชน" มุ่งสู่การพัฒนาเชิงพื้นที่เพื่อยกระดับคุณภาพชีวิตที่ดีอย่างยั่งยืน
วันพุธที่ 24 พฤษภาคม 2566
24/05/2566
"ครองตน ครองคน ครองงาน" ปมท.ประชุมผู้ว่าฯ ขับเคลื่อนนโยบายรัฐบาลและภารกิจสําคัญ ย้ําคนมหาดไทยต้อง "ครองใจประชาชน" มุ่งสู่การพัฒนาเชิงพื้นที่เพื่อยกระดับคุณภาพชีวิตที่ดีอย่างยั่งยืน
"ครองตน ครองคน ครองงาน" ปลัด มท.ประชุมผู้ว่าฯ ขับเคลื่อนนโยบายรัฐบาลและภารกิจสําคัญ ย้ําคนมหาดไทยต้อง"ครองใจประชาชน" มุ่งสู่การพัฒนาเชิงพื้นที่เพื่อยกระดับคุณภาพชีวิตที่ดีอย่างยั่งยืน
วันนี้ (24 พ.ค. 66) เวลา 09.00 น. ที่ห้องประชุมราชบพิธ ชั้น 5 อาคารดํารงราชานุสรณ์ กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานการประชุมขับเคลื่อนและติดตามนโยบายของรัฐบาลและภารกิจสําคัญของกระทรวงมหาดไทย ประจําปีงบประมาณ พ.ศ. 2566 โดยได้รับเมตตาจากพระปัญญาวชิรโมลี เจ้าอาวาสวัดป่าศรีแสงธรรม จังหวัดอุบลราชธานี ที่ปรึกษาปลัดกระทรวงมหาดไทย ร่วมประชุม โดยมี นายสมคิด จันทมฤก รองปลัดกระทรวงมหาดไทย ผศ.พิเชฐ โสวิทยสกุล ที่ปรึกษาปลัดกระทรวงมหาดไทย นายแมนรัตน์ รัตนสุคนธ์ อธิบดีกรมการปกครอง นายชยาวุธ จันทร อธิบดีกรมที่ดิน นายพงศ์รัตน์ ภิรมย์รัตน์ อธิบดีกรมโยธาธิการและผังเมือง นายอรรษิษฐ์ สัมพันธรัตน์ อธิบดีกรมการพัฒนาชุมชน นายขจร ศรีชวโนทัย อธิบดีกรมส่งเสริมการปกครองท้องถิ่น นางชุติมา หาญเผชิญ ผู้อํานวยงานสํานักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (ป.ย.ป.) ผู้แทนหน่วยงานรัฐวิสาหกิจในสังกัดกระทรวงมหาดไทย และเจ้าหน้าที่ที่เกี่ยวข้อง ร่วมประชุม ซึ่งเป็นการประชุมผ่านระบบ Video Conference ร่วมกับผู้ว่าราชการจังหวัด รองผู้ว่าราชการจังหวัด หัวหน้าส่วนราชการในสังกัดกระทรวงมหาดไทยประจําจังหวัดและส่วนกลางประจําภูมิภาค
นายสุทธิพงษ์ จุลเจริญ ปลัดกระทรวงมหาดไทย กล่าวว่า นับเป็นความโชคดีของผืนแผ่นดินไทยที่มีสถาบันพระมหากษัตริย์เป็นหลักชัย และนับเป็นพระมหากรุณาธิคุณอันหาที่สุดมิได้ที่พระบาทสมเด็จพระเจ้าอยู่หัวและพระบรมวงศานุวงศ์ ทรงมีพระราชปณิธานอันแน่วแน่ในการสืบสาน รักษา และต่อยอด พระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ด้วยทรงห่วงใยพสกนิกรไทย โดยพระราชทานแนวพระราชดําริด้านการพัฒนาและแก้ไขปัญหาด้านต่าง ๆ ยังผลให้เกิดสิ่งที่ดีให้กับประเทศไทย โดยเฉพาะอย่างยิ่งเรื่องการดูแลรักษาแม่น้ําคูคลอง ที่มีตัวอย่างความสําเร็จอย่างเป็นรูปธรรม ดังที่คลองแม่ข่า อําเภอเมืองเชียงใหม่ จังหวัดเชียงใหม่ ที่ในอดีตนั้นน้ําในลําคลองเป็นน้ําเสียที่ส่งกลิ่นเหม็น ประกอบกับมีภูมิทัศน์ที่ไม่น่าชม ซึ่งปัจจุบันภายหลังจากการน้อมนําพระราชดําริมาขับเคลื่อน กระทั่งได้พัฒนากลายมาเป็นแลนด์มาร์คของจังหวัดเชียงใหม่ที่มีความเป็นระเบียบเรียบร้อย มีต้นไม้ที่ให้ความร่มรื่น เป็นสถานที่ที่มีภูมิทัศน์สวยงาม พ่อค้าแม่ขายมาค้าขายสร้างรายได้ สร้างคุณภาพชีวิตที่ดีจํานวนมาก และยิ่งไปกว่านั้นกลายเป็นแผนการท่องเที่ยวของนักท่องเที่ยวจากทั่วโลก จึงเป็นความน่าประทับใจที่เกิดกับประชาชนในพื้นที่ สิ่งเหล่านี้ล้วนเกิดขึ้นเพราะพระวิสัยทัศน์ของพระบาทสมเด็จพระเจ้าอยู่หัว ที่ทรงเป็นแรงผลักดันทําให้พวกเราคนไทยทุกคนและผู้นําในพื้นที่ ได้พัฒนาปรับปรุงบ้านเมืองของเรา ด้วยพระราชปณิธาน “ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง” ในการบําบัดทุกข์ บํารุงสุขให้แก่ประชาชน และพัฒนาประเทศชาติให้เจริญก้าวหน้า ซึ่งกระทรวงมหาดไทยได้น้อมนําพระราชดําริในการฟื้นฟูบูรณะแม่น้ําคูคลองในพื้นที่จังหวัด โดยมีผู้ว่าราชการจังหวัดทุกจังหวัดบูรณาการร่วมกับภาคีเครือข่ายคัดเลือกแม่น้ําคูคลองเพื่อเป็นพื้นที่ในการจัดกิจกรรมจิตอาสา สร้างจิตสํานึกในการดูแลสิ่งแวดล้อม พร้อมจับมือร่วมกับทุกภาคส่วน โดยในปี พ.ศ. 2566 นี้ กระทรวงมหาดไทยยังคงขับเคลื่อนร่วมกับทุกจังหวัดและทุกอําเภอ ขยายผลโครงการอนุรักษ์และพัฒนาแม่น้ําคูคลองเพิ่มเติมและยังคงพัฒนาลําน้ําสายเดิมอย่างต่อเนื่องเพื่อให้ลําน้ําครบทุกสายเป็นพื้นที่แห่งความสุขอย่างยั่งยืนให้กับประชาชนในพื้นที่
“สิ่งสําคัญที่สุด หรือสิ่งที่เป็น Core Business ของกระทรวงมหาดไทย คือ การต้องระดมสมอง เพื่อปรับปรุงพัฒนา และลงพื้นที่ไปแก้ไขปัญหาความเดือดร้อนของพี่น้องประชาชน ที่เป็นหน้าที่หลักสําคัญให้ดี ดังหลักการทํางาน “รองเท้าสึกก่อนก้นกางเกงขาด” ของสมเด็จฯ กรมพระยาดํารงราชานุภาพ ซึ่งเป็นแนวทางที่ผู้ว่าราชการจังหวัด และนายอําเภอ ซึ่งเป็นผู้นําหรือเป็นนายกรัฐมนตรีในพื้นที่ ได้ทําหน้าที่บําบัดทุกข์ บํารุงสุขเพื่อ Change for Good ทําสิ่งที่ดีให้กับพี่น้องประชาชน ด้วยการเป็นแม่เหล็กหรือโซ่ข้อกลางในการบูรณาการภาคีเครือข่ายทุกภาคส่วน มาช่วยกันยกระดับคุณภาพชีวิตให้กับพี่น้องประชาชน “ทําให้สังคมไทยได้เข้าใจและเข้าถึงหน้าที่ของพวกเราชาวมหาดไทย” ดังนั้น ผู้ว่าราชการจังหวัดและนายอําเภอต้องนําเอาพลังมาเป็นแรงขับเคลื่อน ผลักดันการทํางานบําบัดทุกข์ บํารุงสุข แบบบูรณาการอย่างยั่งยืน พร้อมดึงอุดมการณ์ของคนมหาดไทยทุกท่านเมื่อครั้งที่ท่านตัดสินใจมารับราชการกระทรวงมหาดไทย โดยปลุกเร้าพลังนั้นให้กลับมามีแรงกล้าแกร่งเพิ่มมากขึ้นกว่าที่มีอยู่แล้วในปัจจุบัน แล้วทําตามหลักการทํางานขององค์พระปฐมเสนาบดีของกระทรวงมหาดไทย “เราต้องครองใจพี่น้องประชาชน มากกว่าการนําเอาอํานาจบาตรใหญ่มาใช้กับพี่น้องประชาชน”” นายสุทธิพงษ์ จุลเจริญ ปลัดกระทรวงมหาดไทย กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า การที่ผู้ว่าราชการจังหวัด และนายอําเภอ จะทํางานให้สําเร็จได้นั้นต้องอาศัยการทํางานเป็นทีม (Teamwork) ต้องไม่ทํางานคนเดียว ควรเอาใจใส่ และปลุกจิตวิญญาณของการเป็นข้าราชการ กระทรวงมหาดไทย ความอดทนเเละความเสียสละ ที่สถิตอยู่ในใจ โดยยึดหลักการ “ครองตน ครองคน ครองงานที่ดี” กล่าวคือ การครองตน คือ การทําหน้าที่เป็นผู้นํา (Leadership) ที่ดี เป็นผู้อยู่ในศีลธรรม และมีจริยธรรมที่ดี จะต้องมีความประพฤติที่ดี พูดจาไพเราะน่าฟัง มีน้ําใจ ให้เกียรติผู้อื่น มีการแต่งกายที่เหมาะสม รู้จักกาลเทศะ พร้อมทั้งร่วมส่งเสริมให้แต่งกายชุดเครื่องแบบข้าราชการที่เป็นสิ่งเตือนใจให้พวกเราภาคภูมิใจในฐานะข้าราชการที่ดีในพระบาทสมเด็จพระเจ้าอยู่หัว ซึ่งนอกจากการสวมใส่เครื่องแบบแล้ว การสวมใส่ผ้าไทยก็เป็นสิ่งที่ต้องช่วยกันรักษาความภาคภูมิใจ แสดงถึงความกตัญญูในการสืบสานภูมิปัญญาไทย ที่เป็นมรดกตกทอดจากบรรพบุรุษไทย อีกทั้งยังเป็นการช่วยเหลือคนไทยให้มีรายได้ ส่งเสริมการสร้างความมั่นคงทางเครื่องนุ่งห่มให้พี่น้องประชาชนมีองค์ความรู้ในการผลิตหรือการทอผ้า ช่วยลดการพึ่งพาเครื่องจักรกลในยามที่เกิดภัยพิบัติหรือเกิดสงคราม หลักต่อมา คือ การครองคน ต้องร่วมกันส่งเสริมความรักใคร่กลมเกลียวกัน ความเป็นอันหนึ่งอันเดียวกัน มีเมตตาเอาใจเขามาใส่ใจเรา อันจะเป็นพลังในการบูรณาการขับเคลื่อนภารกิจต่าง ๆ ร่วมกับทีมภาคีเครือข่าย ทําให้คนทุกคนอยากร่วมงานกับเรา ซึ่งจะต้องทําทั้งต่อคนในสํานักงาน และภาคีเครือข่ายในพื้นที่ หมั่นพูดคุยถามไถ่ความเป็นอยู่ เพื่อร่วมรับฟังทุกข์ และร่วมแบ่งปันสุขไปด้วยกัน และหลักสุดท้าย คือ การครองงาน คือ ต้องยึดหลักความรับผิดชอบ รู้จักการลําดับความสําคัญของงาน มุ่งเป้าหมายที่เกิดผลสัมฤทธิ์สูงสุด โดยเน้นหลักความประหยัด และความคุ้มค่า สู่การสร้างสรรค์สิ่งที่ดีเพื่อพี่น้องประชาชน สอดคล้องกับเป้าหมายการพัฒนาที่ยั่งยืน ของ SDGs ทั้ง 17 ข้อ และหากทุกคนให้ความตระหนักและให้ความสําคัญ กับหลักการทั้ง 3 หลักนี้ จะทําให้สามารถครองใจพี่น้องประชาชน ซึ่งจะทําให้กิจกรรมต่าง ๆ ที่เกิดขึ้นในพื้นที่มีความยั่งยืน
“ขอให้พวกเราทุกคนช่วยขับเคลื่อนภารกิจบําบัดทุกข์ บํารุงสุขแบบบูรณาการอย่างยั่งยืน โดยเริ่มจากหมู่บ้านที่ตกเกณฑ์ใน 7,255 ตําบล จาก 878 อําเภอ ร่วมกับคณะกรรมการหมู่บ้าน (กม.) และภาคีเครือข่ายทุกภาคส่วน ด้วยการสร้างความเข้มแข็งในหมู่บ้าน สร้างความรักความสามัคคี ให้เกิดขึ้นในครัวเรือน เริ่มจากการรวมกลุ่มบ้าน คุ้ม ป๊อก หย่อม ในการพูดคุยกันอย่างสม่ําเสมอ เพื่อช่วยกันคิด ร่วมกันทําและได้ร่วมรับประโยชน์ นําไปสู่การเป็นหมู่บ้านยั่งยืน (Sustainable Village) เฉลิมพระเกียรติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ซึ่งเป็นพระดําริของพระองค์ที่มอบหมายให้กระทรวงมหาดไทยทําหน้าที่ขับเคลื่อนการเป็นหมู่บ้านยั่งยืน รวมไปถึง การสร้างความมั่นคงทางอาหาร การอนุรักษ์สิ่งแวดล้อม การสร้างความรักความสามัคคี ไม่ว่าจะเป็นการน้อมนําพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรักปลูกผักกินเอง” และ “ทางนี้มีผลผู้คนรักกัน” ตลอดจนการจัดทําถังขยะเปียกลดโลกร้อน เพื่อฟื้นฟูทรัพยากรดินให้มีความอุดมสมบูรณ์ เป็นรากฐานของการสร้างอาหารที่ดี เพราะดินคือเหล่งกําเนิดของอาหารมากกว่า 95% ของโลก เพื่อการขับเคลื่อนเป้าหมายการพัฒนาที่ยั่งยืน (SDGs) ตามที่กระทรวงมหาดไทย โดยมีผู้ว่าราชการจังหวัด 76 จังหวัด ได้ร่วมประกาศเจตนารมณ์ ร่วมกับองค์การสหประชาชาติประจําประเทศไทย (UN) “76 จังหวัด 76 คํามั่นสัญญา เพื่อการพัฒนา เพื่อความเท่าเทียม เพื่อความยั่งยืน” เพื่อประเทศไทยที่ยั่งยืน” นายสุทธิพงษ์ จุลเจริญ ปลัดกระทรวงมหาดไทย กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ขอให้พวกเราชาวมหาดไทยไม่นิ่งนอนใจ ที่จะทําหน้าที่ช่วยเหลือในการขับเคลื่อนภารกิจช่วยเหลือและบรรเทาและแก้ไขปัญหาความเดือดร้อนให้กับพี่น้องประชาชนในทุกครัวเรือน ตามโครงการ TPMAP และ ThaiQM ในปีที่ผ่านมากระทรวงมหาดไทย โดยมีผู้ว่าราชการจังหวัดที่มุ่งมั่นและดําเนินการช่วยเหลือเบื้องต้นให้พี่น้องประชาชน เช่น การสร้างที่อยู่อาศัยที่มั่นคง การสร้างสุขภัณฑ์ที่ถูกสุขลักษณะ ให้เกิดขึ้นทั่วประเทศนับแสนครัวเรือนได้ในพริบตา ซึ่งส่วนหนึ่งมีสาเหตุมาจากสังคมไทยเป็นสังคมแห่งความเมตตา เสียสละ เอื้อเฟื้อเผื่อแผ่ และยังคงสิ่งที่ดีเหล่านี้ได้ โดยมีผู้ว่าราชการจังหวัดเป็นผู้นํา ตนจึงได้เน้นย้ําอยู่เสมอว่าการช่วยเหลือแก้ไขปัญหาความเดือดร้อนเบื้องต้น ให้ผ่านพ้นไปก่อน หรือที่เรียกว่า “ยาฝรั่ง” ต้องทําควบคู่ไปกับ “ยาไทย” คือ การส่งเสริมให้ประชาชนคนไทย มีความมั่นคงในชีวิตและความปลอดภัย มีอาชีพ มีรายได้ และสามารถพึ่งพาตนเองได้อย่างยั่งยืน ซึ่งถ้าทําได้ครบถ้วน ทั้งการครองตน ครองคน และครองงาน จะทําให้เราสามารถครองใจผู้ร่วมงานและพี่น้องประชาชนได้
นายสุทธิพงษ์ จุลเจริญ ปลัดกระทรวงมหาดไทย กล่าวทิ้งท้ายว่า เรื่องดิจิทัล ID หรือ “THAID” ขอให้ผู้ว่าราชการจังหวัดเชิญชวนประชาชนในพื้นที่ เข้าสู่ระบบ THAID ให้ครบภายในเดือนมิถุนายน 2566 นี้ ซึ่งสาเหตุที่ต้องกําหนดระยะเวลานี้เพราะว่า เป็นช่วงเวลาการเปิดเทอมของสถานศึกษา ส่วนราชการสามารถเร่งประชาสัมพันธ์ให้เด็กนักเรียนลงทะเบียน พร้อมกับนําไปบอกต่อให้ผู้ปกครองและครอบครัวของเด็กลงทะเบียนด้วย พร้อมให้ประชาสัมพันธ์ อาสาสมัครสาธารณสุขประจําหมู่บ้าน (อสม.) และพนักงานท้องถิ่นท้องที่ ให้เข้าสู่ระบบและกลับไปทําให้ครัวเรือนที่ตนรับผิดชอบลงทะเบียนในระบบให้ครบร้อยเปอร์เซ็นต์ โดยมีจุดประสงค์ที่สําคัญ คือ การลดภาระค่าใช้จ่ายของประชาชนในการติดต่อขอรับบริการ หรือทําธุรกรรมกับหน่วยงานราชการ และผลักดันให้ประชาชนไทยเข้าสู่ระบบดิจิทัล เพราะกระทรวงมหาดไทยมีแผนที่จะพัฒนาระบบ กระเป๋าดิจิทัล (Digital Wallet) ซึ่งประกอบไปด้วยเอกสารราชการส่วนบุคคล สามารถให้บริการประชาชนโดยไม่มีค่าใช้จ่าย ที่ครอบคลุมทุกมิติ นอกจากนี้ในเรื่องงานด้านความมั่นคง ต้องชื่นชมจังหวัดอุบลราชธานีที่เข้มงวดและดําเนินการจับกุมร้านค้าบุหรี่ไฟฟ้าอย่างต่อเนื่อง จึงขอให้กําชับเจ้าหน้าที่ ช่วยกันสอดส่องสถานบริการผิดกฎหมาย บ่อนพนัน ร่วมกับภาคีเครือข่าย เพื่อรักษาความมั่นคงสงบเรียบร้อย และกวาดล้างสิ่งผิดกฎหมาย ทั้งนี้ เรื่องของระบบเอกสารราชการอิเล็กทรอนิกส์ (e-Document) กระทรวงมหาดไทยจะจัดส่งรายละเอียดให้ทุกจังหวัด เพื่อเข้าสู่ระบบได้โดยไม่มีค่าใช้จ่าย และขอให้ทุกจังหวัดศึกษาการใช้งานระบบ ควบคู่กับหนังสือราชการในปัจจุบัน (Paper) ให้เริ่มปรับตัว เพื่ออํานวยความสะดวก ลดขั้นตอนการทํางาน และพัฒนาสู่รัฐบาลดิจิทัลต่อไป